**Ministru kabineta noteikumu projekta “Grozījumi Ministru kabineta 2010.gada 12.maija noteikumos Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Ekonomikas ministrijas 2016.gada 4.novembra rīkojums Nr.232 “Par darba grupas “Tiesiskā regulējuma pārskats tirgus darbības pilnveidei” izveidi”. | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 5.jūlija Saeimas Tautsaimniecības, agrārās, vides un reģionālās politikas komisijas (turpmāk tekstā – Tautsaimniecības komisija) sēdē tika izskatīts jautājums par veicamajiem pasākumiem ēnu ekonomikas samazināšanai lauksaimniecības un pārtikas preču tirdzniecībā. Atbilstoši Tautsaimniecības komisijas dotajam uzdevumam Lauksaimnieku organizāciju sadarbības padome (turpmāk tekstā – LOSP) izveidoja darba grupu, lai izstrādātu priekšlikumus ēnu ekonomikas samazināšanai.  LOSP sagatavotie priekšlikumi tika izskatīti 2016.gada 2.novembra Tautsaimniecības komisijas sēdē, kuras laikā LOSP pārstāvis prezentēja aktuālos problēmjautājumus lauksaimniecības preču apritē un īstenotās aktivitātes to risināšanai, vienlaikus norādot uz nepieciešamību tirgus pārvaldītājiem noteikt papildus atbildību un pienākumus, jo to līdzdalība ēnu ekonomikas izskaušanā tirgos ir pasīva un nepietiekama. Tirdzniecības vides uzlabošanas priekšlikumi tika atbalstīti Tautsaimniecības komisijā.  Ņemot vērā iepriekš minētos apsvērumus, ar 2016.gada 4.novembra Ekonomikas ministrijas valsts sekretāra rīkojumu Nr.232 “Par darba grupas “Tiesiskā regulējuma pārskats tirgus darbības pilnveidei” izveidi” tika izveidota darba grupa attiecīgu priekšlikumu sagatavošanai grozījumiem Ministru kabineta 2010.gada 12.maija noteikumos Nr.440 “*Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību*” (turpmāk tekstā – Tirdzniecības noteikumi), lai pilnveidotu tirgus darbības un ielu tirdzniecības tiesisko regulējumu.  *Tiesiskā regulējuma mērķis:*  veicināt ēnu ekonomikas samazināšanos lauksaimniecības un pārtikas preču tirdzniecībā tirgos un ielu tirdzniecības vietās.  *Būtība:*  Ministru kabineta noteikumu projekts “Grozījumi Ministru kabineta 2010.gada 12.maija noteikumos Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”” (turpmāk tekstā – Noteikumu projekts) paredz:   * pārskatīt un paplašināt tirgus pārvaldītāja un tirdzniecības organizatora pienākumus un atbildību; * stiprināt tirgus pārvaldītāja, tirdzniecības organizatora, pašvaldību un uzraudzības un kontroles iestāžu sadarbību; * konkretizēt uzraudzības un kontroles iestāžu kompetenci Tirdzniecības noteikumu uzraudzībā.   Papildus informācija:  **1.** Noteikumu projekta 1. un 9. punktā (plānotais Tirdzniecības noteikumu 15.6.1 un 35.12. apakšpunkts) ietvertā prasība tirdzniecības dalībniekam sniegt “apliecinājumu” par Valsts ieņēmumu dienestā reģistrētu kvīšu esamību ir izpildāma, iesniedzot tirdzniecības dalībnieka parakstītu dokumentu, kurā, apliecinot Valsts ieņēmumu dienestā reģistrētas kvīts esamības faktu, tiek norādīti arī Valsts ieņēmumu dienestā reģistrēto kvīšu numuri (kvīšu sērija un numerācija).  Nepieciešamības gadījumā pašvaldība vai tirgus pārvaldītājs par tirdzniecības dalībnieka sniegtās informācijas patiesumu var pārliecināties Valsts ieņēmumu dienesta mājas lapas sadaļā *VID publiskojamo datu bāze – Darījumu apliecinošās kvītis*, ievadot nodokļu maksātāja reģistrācijas numuru, kvīts sēriju un numuru. Saite uz minēto datu bāzi: <https://www6.vid.gov.lv/VID_PDB/DAK>  **2.** Noteikumu projekta 1. punktā (plānotais Tirdzniecības noteikumu 15.6.1 apakšpunkts) un Noteikumu projekta 9. punktā (plānotais Tirdzniecības noteikumu 35.12. apakšpunkts) ietvertās tiesību normas mērķis ir pārliecināties, ka tirdzniecības vieta ielu tirdzniecībā un tirgū tiek ierādīta tikai tādam tirdzniecības dalīnbniekam, kas savā darbībā ievēro arī normatīvajos aktos noteiktās prasības finanšu plūsmas uzskaitei un nodokļu administrēšanai.  Saskaņā ar 2014.gada 11.februāra Ministru kabineta noteikumos Nr.96 “*Nodokļu un citu maksājumu reģistrēšanas elektronisko ierīču un iekārtu lietošanas kārtība*” noteikto kārtību ielu tirdzniecībā un tirgū tirdzniecības dalībnieks ir tiesīgs lietot Valsts ieņēmumu dienestā reģistrētu kvīti pēc darījuma partnera pieprasījuma šādos gadījumos:   1. persona, kura nav reģistrēta Valsts ieņēmumu dienesta pievienotās vērtības nodokļa maksātāju reģistrā, - par tirgū un ielu tirdzniecības vietās pārdotajām precēm mazumtirdzniecībā (82.1.4.); 2. persona, kura reģistrēta Valsts ieņēmumu dienesta pievienotās vērtības nodokļa maksātāju reģistrā, – par tirgū un ielu tirdzniecības vietās pārdotajām pašu iegūtām vai ražotām precēm mazumtirdzniecībā (82.1.5.).   Pārējos gadījumos tirdzniecības dalībniekam tirgū un ielu tirdzniecībā ir jāizmanto Valsts ieņēmumu dienestā reģistrēta nodokļu un citu maksājumu reģistrēšanas elektroniskās ierīce vai iekārta (piemēram, kases aparāts).  **3.** Noteikumu projekta 5. punktā (plānotais Tirdzniecības noteikumu 23.4. apakšpunkts) ietvertā tiesību norma paredz, ka pie tirdzniecības organizatora jāatrodas tikai tirdzniecības dalībnieku sarakstam bez pievienotajiem dokumentiem.  **4.** Noteikumu projekta 9. punktā (plānotais Tirdzniecības noteikumu 35.13. apakšpunkts un 35.2 punkts) ar Tirdzniecības noteikumu 35.13. apakšpunktā, 35.2 punktā, kā arī 35.3 punktā ietvertā norāde uz „**citu dokumentu**” jāsaprot līdzēju alternatīvi izvēlēts rakstveida vienošanās veids, kādā ir panākta vienošanās (noslēgts darījums) par tirdzniecības vietas izmantošanu tirgū un kas apliecina tiesības izmantot tirdzniecības vietu. Piemēram, par alternatīvu darījuma apliecinošu dokumentu varētu uzskatīt tirgus pārvaldītāja izsniegtu kases čeku tirdzniecības dalībniekam, kurš atbilst normatīvo aktu prasībām un kurā tostarp skaidri ir norādīts pakalpojuma sniedzējs un saņemējs, pakalpojuma sniegšanas laika periods, tirdzniecības vietas nummurs un darījuma apmērs.”  **5.** Noteikumu projekta 9. punktā (plānotais Tirdzniecības noteikumu 35.2 punkts) cita starpā ir noteikts, ka tirgus pārvaldītājs ir tiesīgs vienpusēji lauzt nomas līgumu vai citu dokumentu, kas apliecina tiesības izmantot tirdzniecības vietu. Norādāms, ka jaunā prasība tiks attiecināta uz nomas līgumiem vai cita veida vienošanos par tirdzniecības vietas izmantošanu ar tirdzniecības dalībnieku, kas tiks noslēgti no Noteikumu projekta spēkā stāšanās brīža.  **6.** Noteikumu projekta 10. punktā (plānotais Tirdzniecības noteikumu 40.1 punkts) paredzētajai tirdzniecības dalībnieku uzskaites reģistra izveidei normatīvajā aktā netiek izvirzītas īpašas tehniskās prasības un forma, t.i., tehniskā risinājuma izvēle normatīvajā aktā noteiktās prasības izpildei paliek pašu tirgus pārvaldītāju ziņā, neierobežojot to rīcības brīvību.  **7.** Noteikumu projektā ir pilnveidots tiesiskais regulējums arī attiecībā uz Tirdzniecības noteikumos noteikto prasību uzraudzības un kontroles nodrošināšanu (plānotais Tirdzniecības noteikumu 45.1, 46.1, 46.2, 48. un 48.1 punkts),  konkretizējot uzraudzības un kontroles iestāžu kompetenci Tirdzniecības noteikumu uzraudzībā, kā arī nosakot tirdzniecības organizatora un tirgus pārvaldītāja lomu Tirdzniecības noteikumos minēto prasību ievērošanas kontroles nodrošināšanā.  8. Tirdzniecības noteikumu 45.punktā minētais uzraudzības un kontroles institūciju uzskaitījums, kas savas kompetences ietveros veic uzraudzības un kontroles darbības tostarp arī tirgu, nav izsmeļošs.  Kā piemēru var minēt *Valsts policiju*, *Veselības inspekciju* un *Valsts ugunsdzēsības un glābšanas dienestu*, kas atbilstoši tām normatīvajos aktos noteiktajai kompetencei īsteno uzraudzības un kontroles funkcijas arī tirgos.  Piemēram, likumā “Par policiju” (10.panta pirmās daļas 1.punkts) par vienu no Valsts policijas darbinieka pamatpienākumiem ir noteikts nodrošināt kārtību uz ceļiem, ielās, laukumos, parkos, sabiedriskā transporta līdzekļos, lidostās, ostās, stacijās un citās publiskās vietās, lai garantētu personu un sabiedrības drošību. Attiecīgi iepriekš minētā kārtība un sabiedrības drošība *Valsts policijai* ir jānodrošina arī tādās publiskās vietās kā ielu tirdzniecības vietās un tirgos.  Tāpat Latvijas Administratīvo pārkāpumu kodeksa 214.pantā ir noteikts, ka Valsts policija izskata šā kodeksa 155.panta pirmajā (attiecībā uz tabakas izstrādājumu tirdzniecību), trešajā, ceturtajā un astotajā daļā, 155.4 panta pirmajā daļā un 155.18 pantā paredzēto administratīvo pārkāpumu lietas.  Tāpat saskaņā ar 2008.gada 5.februāra Ministru kabineta noteikumu Nr.76 “Veselības inspekcijas nolikums” 3.2.apakšpunktā noteikto Veselības inspekcijas pienākumos ietilpst zāļu, veterināro narkotisko un psihotropo zāļu, mazgāšanas līdzekļu un kosmētikas līdzekļu tirgus uzraudzības nodrošināšana. Savukārt saskaņā ar 2010.gada 27.aprīļa Ministru kanineta noteikumu Nr.398 “Valsts ugunsdzēsības un glābšanas dienesta nolikums” 3.2.apakšpunktā noteikto dienesta funkcijās tostarp ietilpst normatīvajos aktos noteikto ugunsdrošības un civilās aizsardzības prasību ievērošanas uzraudzīšana.  **9.** Ievērojot Noteikumu projekta 13. punktā (plānotais Tirdzniecības noteikumu 45.1 punkts) noteikto, turpmāk Pārtikas un veterinārais dienests par uzraudzības laikā konstatētajiem pārkāpumiem tirdzniecības organizēšanas vietā informēs tirdzniecības organizatoru un pašvaldību, savukārt par konstatētajiem pārkāpumiem tirgū informēs tirgus pārvaldītāju un pašvaldību.  Iepriekš minētā informācija būs noderīga un pašvaldība to ņems vērā, lemjot par Tirdzniecības noteikumu 27.5., 28.2., un 29.6.punktā paredzēto tiesību piemērošanu, kā arī, lai nodrošinātu Tirdzniecības noteikumu 47.punktā noteikto pienākumu izpildi.  Iepriekš minētā informācija būs noderīga arī, lai tirgus pārvaldnieks varētu īstenot tam Noteikumu projektā paredzētās tiesības vienpusēji lauzt nomas līgumu vai citu dokumentu, kas apliecina tiesības izmantot tirdzniecības vietu, ja uzraudzības un kontroles institūcija (šajā gadījumā Pārtikas un veterinārais dienests) tirdzniecības dalībnieka darbībā gada laikā atkārtoti ir konstatējusi Tirdzniecības noteikumos minēto prasību izpildes pārkāpumus (plānotais Tirdzniecības noteikumu 35.27.  punkts).  **10.** Noteikumu projekta 17. punktā Tirdzniecības noteikumu 40.1 un 40.2 punktam ir noteikts atsevišķs pārejas noregulējums, lai tādējādi nodrošinātu tirgus pārvaldītājam samērīgu laika termiņu, kurā tas izveido tirdzniecības dalībnieku uzskaites reģistru un pēc pieprasījuma sāk uzrādīt uzraudzības un kontroles iestādēm.  Proti, 2017.gada 28.aprīļa starpministriju saskaņošanas sanāksmē tika panākta kompromisa vienošanās starp Valsts ieņēmumu dienestu un Latvijas Tirgu savienību, ka par samērīgu termiņu tirdzniecības dalībnieku uzskaites reģistra izveidei būtu uzskatāms 2017.gada 1.oktobris.  11. Noteikumu projektā ir paredzēts pārejas noregulējums arī Tirdzniecības noteikumu 46.2 un 48.1 punktam, paredzot, ka tie tiks piemēroti no 2018. gada 1.janvāra.  Attiecīgi šajā laika periodā tiks veikti nepieciešamie grozījumi Latvijas Administratīvo pārkāpumu kodeksā, paredzot uzraudzības iestādēm nepieciešamos tiesiskos līdzekļus, lai nodrošinātu efektīvu tirdzniecības organizatoru un tirgus pārvaldītāju darbības uzraudzību**.**  **12.** Ekonomikas ministrijas izveidotās darba grupas ietvaros aktualizēts tika jautājums arī par konceptuālu ielu tirdzniecības tiesiskā regulējuma pārskatīšanu ar mērķi ierobežot komerciālo aktivitāti šajā tirdzniecības veidā. Tirdzniecības nozares sociālie partneri norāda uz sistēmiskiem pārkāpumiem ielu tirdzniecības vietās, kas tādējādi rada negodīgas konkurences apstākļus starp tirdzniecības dalībniekiem ielu tirdzniecībā un pastāvīgajās tirdzniecības vietās. Par visbiežāk konstatētajiem pārkāpumiem tiek norādīta iepirktās produkcijas uzdošana par pašu saražoto lauksaimniecības produkciju, pilnas informācijas nenorādīšana tirdzniecības vietā par tirdzniecības dalībnieku, normatīvajos aktos noteikto prasību neievērošana pārtikas apritei (piemēram, veterinārās un higiēnas prasības), cenas norādīšana bez pievienotās vērtības nodokļa un kases aparātu neizmantošana.  Kopumā tiek pausts viedoklis, ka ielu tirdzniecībai pēc savas būtības vajadzētu būt īslaicīgai preču tirdzniecībai, kur galvenokārt tiek pārdotas tikai pašu saražotās preces (nevis iepirktā produkcija).  Lai objektīvi novērtētu situāciju ielu tirdzniecībā un izvērtētu sociālo partneru priekšlikumu pamatotību, Ekonomikas ministrija ir uzsākusi paralēlu izpētes darbu, papildus informācijas ieguves un iesaistīto pušu viedokļa noskaidrošanas nolūkos 2017.gada 17.februārī nosūtot iesaistītajām pusēm (uzraudzības iestādēm, tirdzniecības nozari pārstāvošajiem sociālajiem partneriem un 14 pašvaldībām) vēsules ar lūgumu sniegt atbildes uz konkrētiem jautājumiem.  Pēc atbilžu saņemšanas, informācijas apkopošanas un izvērtēšanas Ekonomikas ministrija sagatavos informatīvo ziņojumu un līdz 2018.gada 1.janvārim iesniegs to noteiktā kārtībā izskatīšanai Ministru kabinetā ar priekšlikumiem turpmākai rīcībai. | | 3. | Projekta izstrādē iesaistītās institūcijas | Ar Ekonomikas ministrijas 2016.gada 4.novembra rīkojumu Nr.232 “Par darba grupas “Tiesiskā regulējuma pārskats tirgus darbības pilnveidei” izveidi” izveidotajā darba grupā priekšlikumu sagatavošanai grozījumiem Tirdzniecības noteikumos ir iekļauti pārstāvji arī no Zemkopības ministrijas, Finanšu ministrijas, Vides aizsardzības un reģionālās attīstības ministrijas, Valsts ieņēmumu dienesta, Pārtikas un veterinārā dienesta, Latvijas Pašvaldību savienības, LOSP, biedrības “Zemnieku Saeima”, Latvijas Tirgotāju asociācijas, Latvijas Pārtikas tirgotāju asociācijas un Latvijas Tirgu savienības. | | 4. | Cita informācija | Nav |  |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās tiesību normas attiecas uz:   1. tirdzniecības organizatoriem; 2. tirgus pārvaldītājiem; 3. tirdzniecības dalībniekiem, kas pārdod preces tirgos un ielu tirdzniecībā; 4. pašvaldībām; 5. uzraudzības iestādēm (Valsts ieņēmumu dienestu, Pārtikas un veterināro dienestu, pašvaldības policiju). | | 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums pozitīvi ietekmēs godprātīgos pārtikas preču tirgotājus, jo tiks stiprināta cīņa pret ēnu ekonomikā iesaistītajiem tirdzniecības dalībniekiem.  Noteikumu projektā ir paplašināta Valsts ieņēmumu dienesta, Pārtikas un veterinārā dienesta un pašvaldības policijas kompetence Tirdzniecības noteikumu uzraudzībā, t.i., noteikts papildu pienākums nodrošināt attiecīgu tirdzniecības organizatoram un tirgus pārvaldītājam noteikumos noteikto prasību ievērošanas kontroli. | | 3. | Administratīvo izmaksu monetārs novērtējums | Projekts šo jomu neskar | | 4. | Cita informācija | Nav |      |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Nepieciešamie saistītie tiesību aktu projekti | Veicami grozījumi Latvijas Administratīvo pārkāpumu kodeksā, paredzot administratīvo atbildību par normatīvo aktu pārkāpumiem tirdzniecības organizatora un tirgus pārvaldītāja darbībā. | | 2. | Atbildīgā institūcija | Par normatīvā akta projekta sagatavošanu atbildīga ir Ekonomikas ministrija.  Priekšlikumi likuma grozījumiem tiks sagatavoti un noteiktā kārtībā iesniegti izskatīšanai Ministru kabinetā līdz 2017.gada 1.oktobrim. | | 3. | Cita informācija | Nav |      |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par Noteikumu projektu nodrošināta, iekļaujot visas iesaistītās puses ar 2016.gada 4.novembra Ekonomikas ministrijas valsts sekretāra rīkojumu Nr.232 “Par darba grupas “Tiesiskā regulējuma pārskats tirgus darbības pilnveidei” izveidi” izveidotajā darba grupā attiecīgu priekšlikumu sagatavošanai Tirdzniecības noteikumu pilnveidošanai.  Tālāka sabiedrības līdzdalība tika nodrošināta Noteikumu projekta saskaņošanas ietvaros pēc izsludināšanas Valsts sekretāru sanāksmē (turpmāk – VSS). | | 2. | Sabiedrības līdzdalība projekta izstrādē | Ekonomikas ministrijas izveidotajā darba grupā piedalījās pārstāvi no no Zemkopības ministrijas, Finanšu ministrijas, Vides aizsardzības un reģionālās attīstības ministrijas, Valsts ieņēmumu dienesta, Pārtikas un veterinārā dienesta, Latvijas Pašvaldību savienības, LOSP, biedrības “Zemnieku Saeima”, Latvijas Tirgotāju asociācijas, Latvijas Pārtikas tirgotāju asociācijas un Latvijas Tirgu savienības. | | 3. | Sabiedrības līdzdalības rezultāti | Kopumā iesaistītās puses atbalsta sagatavoto Noteikumu projektu, vienīgi Latvijas Tirgu savienība konceptuāli neatbalsta Noteikumu projektā ietvertās tiesību normas, kas paredz paplašināt tirgus pārvaldītāja pienākumus un atbildību. | | 4. | Cita informācija | Nav |  |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Pašvaldības, kā arī Valsts ieņēmumu dienests, Pārtikas un veterinārais dienests, pašvaldības policija u.c. uzraudzības un kontroles iestādes savas kompetences ietvaros. | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes institucionālo struktūru. Jaunas institūcijas netiek izveidotas, likvidētas vai reorganizētas. | | 3. | Cita informācija | Noteikumu projekta īstenošanu iesaistītās institūcijas nodrošinās to budžeta esošo līdzekļu ietvaros. | |

*Anotācijas III, V sadaļa – projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Vīza:

valsts sekretārs J.Stinka

01.06.2017. 09.59

2069

I.Eglītis,

[Intar.eglitis@em.gov.lv](mailto:Intar.eglitis@em.gov.lv), 6013236